title: Lelia (suterot)
text: Stenio ezlik va Lelia d’Almovar kaikrenar. Yikya va daava is mejera ke kobrara lodam cotpuve lomegar kire, jotapafa, va volkalafa renara al blidar. Va Lelio renar voxe beldar. Va nik is odiaxik yoltkiraf gu Trenmor, ireglies xaltik, dir. Stenio taneon tir lickaf gu Trenmor. Soe vanpir nik viele va in gabuon gu beyolakolafa Lelia katrasir. Poman gan Magnus tucpastik dere jekupun gan Lelia, sin va in lagiwad. Yikya moblir. Arti tanaksatafa antiafa bulura, Lelia vanmia « tamava » dimpir lize va Pulchérie berikya memperablisa katrasir. Lelia pu Stenio walter da va in di kempar, voxe gu kakevetca va berikya ikastakser. Gripokoleno Stenio koe xida ke Magnus kser. Viele Lelia ta wira va Stenio pir, pune Magnus va in telomtar.